**Kako je došlo do samoubojstva S. A. Jesenjina?**

 Iako se Sergej Aleksandrovič Jesenjin svrstava u razdoblje avangarde, njegova djela i on sam zapravo su potpuna suprotnost svim ostalim autorima koji su s radošću dočekali dolazak „novog“, modernog svijeta. Jesenjin se, s druge strane- ma koliko god se trudio- nije uspio prilagoditi novom pogledu na svijet, niti je mogao odustati od sklada seoske prirode i patrijalhalnog odgoja u kojem je odrastao.

 Svaki autor koji želi pridobiti naklonost onoga koji čita njegovo djelo, mora u to djelo unjeti dio sebe: svoja razmišljanja, stavove i, najbitnije, osjećaje; tek tada će doprijeti do srca čitatelja. No, Jesenjin nije unio samo dio sebe u svoju poeziju, već cijeli svoj život. Svaka njegova pjema ima autobiografske elemente i svatko tko bi pročitao samo jedan dio njegova opusa, saznao bi mnogo toga o Jesenjinovu karakteru i o njegovom životu. U njegovu životu postoje tri faze koje su utjecale na njegovo stvaralaštvo, što se najbolje uočava u njegovo poeziji. Prva faza u kojoj, kao zaigrano dijete, piše zanosne lirske pjesme koje veličaju seosku prirodu, druga faza u kojoj polaže sve nade u rusku revoluciji i, na kraju, treća, u kojoj gubi sve nade i piše pjesme koje su prožete tugom, sjetom, boli i razočarenjem. Ne može se vratiti u svoju prošlost, a istovremeno ne vidi budućnost za sebe. Propitkuje se tko je zapravo i što radi u ovom, njemu tako nepoznatom, svijetu. Tu sumnju u vlastito postojanje vrlo je lijep dočarao ovim stihovima: „Što sam? Tko sam? Ja sam samo sanjar.

 Čiji pogled gasne u magli i memli.

 Živio sam usput, kao da sanjam,

 Kao mnogi drugi ljudi na toje zemlji.“ Toliko se udubi u negativne misli da je u potpunoti izgubio dodir sa stvarnošću. Nije uspio pronaći izlaz iz tame svog uma , pa je zbog toga počinio samoubojstvo.

 Tim pomalo kukavičnim činom samoubojstva završava život jednog izgubljenog, razočaranog i tjeskobnog pisca 20. stoljeća, koji je istovremeno izuzetno pridonio svjetskoj književnosti. Možda je baš zbog tog razočarenja i zbog svoje privrženosti tradiciji napisao mnogo pjesama u kojima možemo vidjeti njega samoga, ali iz kojih i mi možemo izvući mnoge poruke.

 Marija Šolinić, 4. a